Okawix:Okawix-doc.item12/ms

Laman pemasangan arkib: membolehkan anda memuat turun dan memasang arkib yang dipilih. Untuk ke laman ini, ikuti salah satu langkah yang berikut:

- dalam bingkai pengurusan korpus (bingkai boleh lipat di sebelah kiri), klik nama arkib pilihan anda, dalam senarai install, asalkan senarai ini tidak kosong.

- jika arkib yang anda hendak pasang tidak kelihatan dalam senarai install arkib-arkib yang menunggu untuk dipasang untuk sesi Okawix semasa dalam bingkai pengurusan korpus, maka dalam laman pemilihan arkib , anda perlu klik butang Muat turun yang berpadan dengan arkib pilihan anda.

Laman ini menunjukkan nama arkib yang hendak dipasang, dan direktori di mana arkib itu akan disimpan (jika anda mahu memilih direktori yang lain, taipkan laluan direktori itu dalam ruangan teks yang berkenaan, atau klik butang Browse dan pilih direktori yang bersesuaian).

Jika pilihan Pasang imej dipilih, imej-imej yang terkandung dalam rencana akan dimuat turun dan dipasang sekali (ini akan memanjangkan tempoh muat turun serta membesarkan jumlah ruang storan setempat yang diperlukan untuk menyimpan arkib itu).

Jumlah saiz bahan yang anda pasang itu (arkib sahaja, atau arkib dengan imejnya) juga dipaparkan di bawah butang Layari.

Jika anda klik Batalkan, ini akan menggugurkan nama arkib itu daripada senarai install dalam bingkai pengurusan korpus.

Jika anda klik Pasang, Okawix akan memasang arkib itu, sementara namanya akan dialihkan dari senarai install kepada senarai local arkib-arkib yang sudah dipasang dalam bingkai pengurusan korpus. Jika arkib ini pernah dipasang dahulu, anda akan mendapat pesanan bahawa korpus itu sudah dipasang, dan ditanya sama ada anda hendak mengemaskininya.